**Őszi nagytakarítás keretében**

**ingyenes zöldhulladék gyűjtési akció**



Nagykovácsi Nagyközség Önkormányzata értesíti a Tisztelt Lakosságot, hogy a Depónia Nonprofit Kft. lebonyolításával

**2021. november 27-én (szombat)**

ingyenes zöldhulladék gyűjtést szervez Nagykovácsi település területén.

Az akció keretében az ingatlanukon keletkező zöldhulladékot;

* falevelet és egyéb komposztálható növényi hulladékot – **bármilyen átlátszó, átlátható, kb. 100 l térfogatú zsákban,**
* kerti nyesedéket, feldarabolt, kis átmérőjű ágakat – **50 cm átmérőjű és 70 cm hosszúságú méretben kötegelve**

**a közlekedési út mellé kérjük kihelyezni úgy, hogy az sem a gyalogos, sem pedig a jármű forgalmat ne zavarja.**

**Az akció keretében nem kerül elszállításra a kerti kaparék, fatörzsek, vastag ágak, valamint a megadott méretben nem kötegelt zöldhulladék!**

**A kipakolást a jelzett időpontot megelőző este, vagy legkésőbb reggel 6:00 óráig kérjük elvégezni.**

**Kérjük ne helyezzenek ki korábban zsákokat és nyesedékeket, mert az illegális lerakásnak minősül, és bírságot vonhat maga után.**

Az akció sikeres lebonyolítása érdekében kérjük az Önök segítségét és a határidő PONTOS betartását!

A meghirdetett időpont után kihelyezett zöldhulladékot a Depónia Nonprofit Kft. nem szállítja el a zöldhulladék gyűjtési akció keretében.

Kérem, minél többen éljenek a lehetőséggel saját portájuk és a településünk tisztasága érdekében is.